สนช.รับหลักการปฏิรูประบบชำระเงิน
มติสนช.รับหลักการปฏิรูประบบชำระเงิน วางธปท.คุมทั้งระบบ
29 มี.ค. 2560

มติสนช.รับหลักการปฏิรูประบบชำระเงิน วางธปท.คุมทั้งระบบเมื่อวันที่ 29 มี.ค. ที่ประชุมสภานิติบัญญัติแห่งชาติ (สนช.) มีมติเอกฉันท์ 185 เสียงรับหลักการในวาระที่ 1 ของร่างพ.ร.บ.ระบบการชำระเงิน พ.ศ.ตามที่คณะรัฐมนตรีเสนอไว้พิจารณา พร้อมกับตั้งคณะกรรมาธิการวิสามัญจำนวน 15 คน พิจารณาในรายละเอียดเวลา 60 วันทั้งนี้ สาระสำคัญของร่างพ.ร.บ. คือ การกำหนดให้การกำกับดูแลระบบการชำระเงินและบริการชำระเงินอยู่ภายใต้บังคับของกฎหมายฉบับเดียวกัน โดยมีธนาคารแห่งประเทศไทย (ธปท.) เป็นหน่วยงานที่มีหน้าที่กำกับดูแล และมีการกำหนดหลักเกณฑ์ตามมาตรฐานสากลเกี่ยวกับการดำเนินการต่างๆที่เกี่ยวข้องผลทางกฎหมายที่สำคัญของการชำระเงินมาตรา 5 กำหนดให้ระบบการชำระเงินที่มีความสำคัญต้องมีลักษณะ ดังต่อไปนี้ 1.เป็นระบบการชำระเงินที่เป็นโครงสร้างพื้นฐานหลักของประเทศ ซึ่งหากเกิดปัญหาหรือการหยุดชะงัก อาจส่งผลกระทบต่อสมาชิกในระบบอย่างต่อเนื่องเป็นวงกว้าง และ 2.เป็นระบบการชำระเงินที่รองรับการโอนเงินมูลค่าสูง หรือที่ใช้สำหรับการหักบัญชีหรือการชำระดุลมาตรา 7 กำหนดให้ธปท.มีหน้าที่กำกับดูแลระบบการชำระเงินที่มีความสำคัญเพื่อให้ระบบมีความมั่นคง ปลอดภัย และมีประสิทธิภาพ โดยให้มีอำนาจประกาศกำหนดหลักเกณฑ์เกี่ยวกับกระบวนการในการปฏิบัติงานของระบบ รวมถึงหลักเกณฑ์และเงื่อนไขเกี่ยวกับผลสมบูรณ์ของการโอนเงิน